Държавен вестник, бр. 13, 2021 г., стр. 131

БРОЙ  13	
Д Ъ Р Ж А В Е Н  В Е С Т Н И К 	
СТР.  131  
Приложение № 2 
към чл. 10, ал. 3 и чл. 26, ал. 2
Размери, конструкция, конфигурации и на-
чини на разполагане на обезопасяващите 
съоръжения на стрелковите площадки за 
динамична стрелба
I. Дефиниция и класификации на обезопася­
ващите съоръжения на стрелковите площадки 
за динамична стрелба
1. Обезопасяващи съоръжения
1.1. Обезопасяващите съоръжения са пред­
назначени да поемат и задържат изстреляните 
по направлението на стрелба проектили, като 
не позволяват проектилите или части от тях 
да рикошират.
1.2. Обезопасяващите съоръжения се разпо­
лагат напречно на направлението на стрелба 
или по страните на територията на стрелковата 
площадка, към които са насочени направле­
нията на стрелба.
2. Видове обезопасяващи съоръжения
2.1. Специално конструирани обезопасява­
щи съоръжения по направленията на стрелба.
2.2. Обезопасяващи естествени прегради от 
топографията на местността (високи хълмове, 
високи и стръмни скатове и др.).
2.3. Комбинирани съоръжения – съоръже­
ния, съчетаващи обезопасяващи естествени 
прегради и специално конструирани обезо­
пасяващи съоръжения.
3. Видове специално конструирани обез­
опасяващи съоръжения в зависимост от из­
ползваните материали
3.1. Обезопасяващи съоръжения от пръст 
и/или инертни материали – земно-насипни.
3.2. Обезопасяващи съоръжения от други 
материали – обезопасяващи конструкции, 
запълнени с пръст, инертни материали и др.
II. Размери, конструкция и конфигурация 
на обезопасяващите съоръжения за стрелко­
вите площадки
1. Земно-насипни обезопасяващи съоръ­
жения
1.1. Земно-насипните обезопасяващи съ­
оръжения представляват насипи от инертни 
материали и/или пръст с трапецовидно сечение 
и се разполагат по границите на стрелковите 
площадки/полоси (фиг. 1 и 2).
Фиг. 1. Земно-насипни обезопасяващи съоръ­
жения (напречен разрез): 1 – вътрешен скат на 
насипа; 2 – външен скат на насипа; 3 – било 
на насипа; 4 – основа на насипа; 5 – стрелкова 
площадка; H – височина на насипа; φ – ъгъл на 
естествения откос
Фиг. 2. Земно-насипни обезопасяващи съ­оръжения 
(надлъжен разрез): 1 – земен насип; 2 – страничен 
скат на насипа; 3 – било на насипа; 4 – граница 
на стрелковата площадка; 5 – стрелкова пло­
щадка; H – височина на насипа; φ – ъгъл на 
естествения откос
1.2. Елементи на земно-насипните обезо­
пасяващи съоръжения
1.2.1. Вътрешен скат на земно-насипно 
обезопасяващо съоръжение – страната на 
напречното му сечение откъм стрелковата 
площадка.
1.2.2. Външен скат на земно-насипно обез­
опасяващо съоръжение – противоположната 
на вътрешния скат страна от трапецовидното 
напречно сечение.
1.2.3. Страничен скат на земно-насипно 
обезопасяващо съоръжение – наклонената 
страна на сечението му по дължина на насипа.
1.2.4. Било на земно-насипно обезопасяващо 
съоръжение – горната основа на трапецовид­
ното сечение на насипа.
1.2.5. Основа на земно-насипно обезо­
пасяващо съоръжение – долната основа на 
трапецовидното сечение на насипа.
1.2.6. Височина на земно-насипно обез­
опасяващо съоръжение (Н) – вертикалната 
проекция на разстоянието между ръба на 
билото и терена на стрелковата площадка в 
долната основа на земния насип.
1.3. Минимални изисквания към характе­
ристиките на елементите на земно-насипни 
обезопасяващи съоръжения
1.3.1. Препоръчва се ъгълът на наклона 
на вътрешния скат да е 34° (2:3), но не по-
малък от 30°.
1.3.2. Препоръчва се ъгълът на наклона 
на външния скат да е не по-голям от ъгъла 
на естествения откос (φ) на материалите, от 
които е изграден земният насип.
1.3.3. Препоръчва се ъгълът на наклона на 
страничния скат да е не по-голям от ъгъла на 
естествения откос на материалите, от които 
е изграден земният насип.
1.3.4. В случай че земно-насипното обезо­
пасяващо съоръжение е разположено между 
две съседни стрелкови площадки и служи 
за обезопасяващо съоръжение и за двете 
площадки, и двете страни на напречното му 
сечение се приемат за вътрешен скат и трябва 
да отговарят на минималните изисквания за 
такъв скат.
1.3.5. Широчината на билото на земно-
насипното обезопасяващо съоръжение е не 
по-малка от 1,00 m.